**Ո Ր Ո Շ ՈՒ Մ**

ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ

 18.12.2014թ. ք.Երևան

 ՀՀ ԱՆ ԴԱՀԿ ծառայության Երևան քաղաքի Աջափնյակ և Դավթաշեն բաժնի հարկադիր կատարող՝ արդարադատության լեյտենանտ Ս. Հովհաննիսյանս, ուսումնասիրելով 28.02.2014թ. վերսկսված թիվ 01/06-5947/14 կատարողական վարույթի նյութերը.

Պ Ա Ր Զ Ե Ց Ի

ՀՀ Աջափնյակ և Դավթաշեն վարչական շրջանների ընդհանուր իրավասության դատարանի կողմից 06.11.2013թ. տրված թիվ ԵԱԴԴ/0701/02/13 կատարողական թերթի համաձայն պետք է՝ Հակոբ Քոյլոյանից հօգուտ հայցվոր Սերգեյ Մարտիրոսյանի բռնագանձել 1257000 /մեկ միլիոն երկու հարյուր հիսունյոթ հազար/ ՀՀ դրամ, որպես փոխառությամբ վերցված գումար:
 Պատասխանող Հակոբ Քոյլոյանից հօգուտ հայցվոր Սերգեյ Մարտիրոսյանի բռնագանձել 1257000 ՀՀ դրամի վրա հաշվեգրվելիք ՀՀ քաղաքացիական օրենսգրքի 411 հոդվածով նախատեսված տոկոսները` սկսած 02.03.2013թ. մինչև պարտավորության կատարման օրը:
 Պատասխանող Հակոբ Քոյլոյանից հօգուտ ՀՀ պետական բյուջեի բռնագանձել պատասխանողից հօգուտ հայցվորի բռնագանձվելիք գումարի 2 տոկոսը ` որպես պետական տուրքի գումար:

Պարտապանից բռնագանձել նաև բռնագանձման ենթակա գումարի 5 տոկոսը, որպես կատարողական գործողությունների կատարման ծախսի գումար:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Հակոբ Քոյլոյանի գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «ԴԱՀԿ մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով.

Ո Ր Ո Շ Ե Ց Ի

Կասեցնել՝ 28.02.2014թ. վերսկսված թիվ 01/06-5947/14 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.

Որոշման պատճեն ուղարկել կողմերին։

Որոշումը կարող է բողոքարկվել ՀՀ վարչական դատարան կամ վերադասության կարգով՝ որոշումը ստանալու օրվանից 10 օրվա ընթացքում։

Հարկադիր կատարող Ս.ՀՈՎՀԱՆՆԻՍՅԱՆ